Subject: Vs: Meditsiiniuudised pärivad
From: "RA Kommunikatsioon" <[email-masked]>
To: <[email-masked]>
Date: Wed, 7 Jan 2026 11:28:20 +0200

Tere!

Käesoleval hooajal on müügiloa hoidjad ravimite Ebilfumin ja Tamiflu 75 mg
kõvakapslite tarnemahuks prognoosinud kokku ligikaudu 64 000 pakendit,
millest Tervisekassa viimastel andmetel on ca kolmandik patsientidele
väljastatud. Pisut vähem kui kolmandik kogusest on veel Eestisse
saabumata, müügiloa hoidjate kinnitusel toimuvad tarned jaanuarikuu
jooksul. Ülejäänud osa ravimivarust asub apteekides, haiglaapteekides ja
hulgimüüjate juures. Küll näeme, et praeguseks väljastatud ravimite kogus
ületab varasemate hooaegade oseltamiviiri kasutamise tempot ning
tavapäraselt kõige suurema haigestumusega kuud on veel ees.

Eestisse toodi käesolevaks gripihooajaks ca 215 000 annust, mida on rohkem
kui algne prognoos. Erinevalt eelmistest hooaegadest, kus gripivaktsiini
kippus üle jääma, on sel hooajal vaktsineerimishuvi kasvanud ning kõigile
ei pruugi vaktsiini jätkuda.

Vabaturule mõeldud gripivaktsiinid on otsakorral. Täiendavad tarned on
müügiloa hoidjate kinnitusel ebatõenäolised, kuna jaanuarist alates on
uute tellimuste kokkusaamine keeruline ja varasem kogemus on näidanud, et
ravim jääb kasutamata. Küll aga on Jaanuari lõpus Eestisse oodata
täiendavalt 1000 annust riskirühmadele mõeldud vaktsiini. Gripiga seotud
surmajuhtumite ja haiglaravi vältimiseks on kriitilise tähtsusega
riskirühma kuuluvate inimeste vaktsineerimine.

Ravimiamet toetab perearstide seisukohti oseltamiviiri väljakirjutamise
osas. Iga arst peab hindama väljakirjutamise otstarbekust, pidades silmas,
et eelkõige on oluline tagada riskirühma kuuluvate patsientide ravi ning
suure kokkupuuteriski korral profülaktika.

Riskigruppi kuuluvad:

•            6 kuu kuni 7-aastased lapsed (k.a),

•            7-18-aastased lapsed, kes kuuluvad terviseseisundi tõttu
gripi riskirühma (lapsed ja noorukid, kellel on südame ja veresoonkonna
haigused, onkoloogilised haigused, immuunpuudulikkus, diabeet või
obstruktiivne kopsuhaigus),

•            lapseootel naised,

•            60-aastased ja vanemad inimesed,

•            üld- ja erihoolekande teenusel ning kogukonnas elamise
teenusel olevad inimesed.

Ikka head

Kristi Sarap

Ravimiameti kommunikatsiooninõunik

 <mailto:[email-masked]> [email-masked]

Saatja: Margot Vent < <mailto:[email-masked]>
[email-masked]>
Saatmisaeg: teisipäev, 6. jaanuar 2026 10:03
Adressaat: Carmen Katariina Sikk <
<mailto:[email-masked]>
[email-masked]>
Teema: Meditsiiniuudised pärivad

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Tere ja head alanud aastat!

Loodan, et küsimus läheb õigesse kohta :)

ERRis manitseb perearstide seltsi esindaja perearste piirama Tamiflu
väljakirjutamist. Küsingi, et kui palju doose meil gripihooaja alguseks
varutud oli ja kui palju praegu alles? Kas vajadusel saab juurde hankida?

Tuttavatelt olen kuulnud, et mitteriskirühma inimestele ei ole enam saada
ka gripivaktsiini. Kui palju meil seda oli ja kui palju alles? Kas saab
vajadusel juurde hankida?

Tagasisidet ootama jäädes

Margot